ΓΡΑΠΤΗ ΕΡΩΤΗΣΗ E-3304/01

υποβολή: Jonas Sjstedt (GUE/NGL) προς την Επιτροπή

(28 Νοεμβρίου 2001)

Θέμα: Παρουσία σαλμονέλας σε κρέας που εισάγεται στη Σουηδία

Σε 72 παρτίδες κρέατος που εισήχθησαν στη Σουηδία από κράτη μέλη της ΕΕ, η Εθνική σουηδική αρχή τροφίμων (Livsmedelsverket)διαπίστωσε την παρουσία σαλμονέλας σε ποσοστό μίας παρτίδας στις οκτώ. Στην περίπτωση χοιρινού κρέατος, η αναλογία έφθασε στο ένα προς τέσσερα, παρόλο που το κρέας πρέπει να είναι εγγυημένο ότι δεν έχει καμμία μόλυνση. Από τα 14 είδη βακτηρίων που αναλύθηκαν, τα 12 απεδείχθησαν ανθεκτικά σε κάθε είδους αντιβιοτικό και δύο σε έξι είδη αντιβιοτικών.

Τα αποτελέσματα αναφέρονται στην έκθεση της Εθνικής σουηδικής αρχής τροφίμων με τίτλο Πρόγραμμα εγγύησης 2000. Οι 72 παρτίδες που αναλύθηκαν συνίστανται σε 29 παρτίδες βοδινού, 24 παρτίδες χοιρινού και 19 παρτίδες πουλερικών. Σε ό,τι αφορά το χοιρινό, μία παρτίδα στις τέσσερις απεδείχθη μολυσμένη ενώ, για τα πουλερικά, η σαλμονέλα εντοπίστηκε σε δύο από τις 19 παρτίδες. Το χοιρινό που προερχόταν από την Γερμανία, ανιχνεύτηκε θετικό στα τεστ με μεγαλύτερη συχνότητα, με πέντε μολυσμένες παρτίδες επί των δέκα αναλυθέντων, παρόλο που είχανποστεί έλεγχο. Η Εθνική σουηδική αρχή τροφίμων εξήτασε επίσης τα έγγραφα που αφορούν τις 532 παρτίδες κρέατος που καλύπτονται από την εγγύηση στον τομέα της σαλμονέλας, προκειμένου να ελέγξει το κατά πόσο είναι συμβατά με την κοινοτική νομοθεσία. Στο

83 % των περιπτώσεων, η πιστοποίηση ήταν ορθή. Η αρχή πιστεύει ότι πρέπει να διαδοθεί περισσότερο στην ΕΕ η πληροφορία ότι η Σουηδία εφαρμόζει ειδικές διατάξεις σε ό,τι αφορά τη σαλμονέλα και διαπιστώνει ότι, παρά την ακρίβεια των πιστοποιήσεων, είναι δυνατόν να διαπιστωθεί ότι ορισμένες παρτίδες ανιχνεύονται θετικές γι' αυτή την ουσία. Μία λύση σε περίπτωση παραλείψεων ή ανωμαλιών των πιστοποιητικών θα ήταν η επιστροφή των παρτίδων κρέατος που προέρχονται από γνωστούς παραβάτες.

Δεδομένου ότι η ΕΕ θα καταστήσειποχρεωτική την ορθή πιστοποίηση του συνόλου του κρέατος που εισάγεται στην Σουηδία, πια μέτρα σκοπεύει να λάβει η Επιτροπή για το ζήτημα αυτό·

Απάντηση του κ. Byrne εξ ονόματος της Επιτροπής

(24 Ιανουαρίου 2002)

Απαντώντας στην ερώτηση του αξιότιμου ευρωβουλευτή, η Ευρωπαϊκή Επιτροπή επιθυμεί ναποδείξει ότι η σουηδική Εθνική Αρχή Τροφίμων (Livsmedelsverkets) δεν ειδοποίησε την Ευρωπαϊκή Επιτροπή σχετικά με την έκθεση garantiprojekt 2000 στην οποία γίνεται αναφορά. Μια πληροφόρηση των κρατών μελών εκ μέρους της Ευρωπαϊκής Επιτροπής σχετικά με τα αποτελέσματα της παρακολούθησης που ασκούν οι σουηδικές αρχές θα ήταν δυνατή βάσει επίσημων και εξαντλητικών πληροφοριών.

Οι σουηδικές αρχές νομιμοποιούνται, στο πλαίσιο της εφαρμογής των επί πλέον εγγυήσεων που τους αναγνωρίστηκαν στο πλαίσιο της συνθήκης προσχώρησης, να πραγματοποιούν ορισμένους ελέγχους σε παρτίδες κρέατος προερχόμενες από άλλα κράτη μέλη, τηρώντας όμως τις διατάξεις της οδηγίας 89/662/ΕΟΚ(1). Εκτός από τις διμερείς επαφές μεταξύ των κρατών μελών και των σουηδικών αρχών, οι τελευταίες γνωστοποιούν στην Ευρωπαϊκή Επιτροπή μέσω του τηλεματικού κοινοτικού συστήματος άμεσου συναγερμού όσον αφορά τα τρόφιμα τη διαπίστωση μολυσμένων παρτίδων και τα μέτρα που λαμβάνονται. Η Ευρωπαϊκή Επιτροπή διαδίδει την πληροφορία αμέσως σταπόλοιπα κράτη μέλη. Σε περίπτωση επαναλαμβανόμενων προβλημάτων της ίδιας προέλευσης, η Ευρωπαϊκή Επιτροπή μπορεί να εξασφαλίσει ιδιαίτερη παρακολούθηση και να απαιτήσει βελτιώσεις. Εφόσον είναι απαραίτητο το Γραφείο Τροφίμων και Κτηνιατρικών Θεμάτων μπορεί να αποφασίσει την πραγματοποίηση μιας αποστολής επιθεώρησης.

Η Ευρωπαϊκή Επιτροπή αναπτύσσει δράση για τη μείωση του κινδύνου ανθρώπινης σαλμονέλωσης προερχόμενης από τα τρόφιμα. Εξέδωσε την 1η Αυγούστου 2001 έκθεση και 2 προτάσεις πουπέβαλε στο Συμβούλιο και στο Ευρωπαϊκό Κοινοβούλιο σχετικά με την ενίσχυση της πρόληψης και του ελέγχου των ζωονόσων(2). Έχει προταθεί κανονισμός ο οποίος θα καθορίσει τους κοινοτικούς στόχους μείωσης της παρουσίας αυτής της νόσου σε συγκεκριμένους ζωικούς πληθυσμούς και, ενδεχόμενα, σε άλλο στάδιο της αλυσίδας τροφίμων. Κατόπιν μιας μεταβατικής περιόδου, θα εφαρμοστούν περιορισμοί στην εμπορία αυγών και κρεάτων πουλερικών.

(1) Οδηγία 89/662/ΕΟΚ του Συμβουλίου της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο κοινοτικό εμπόριο και με προοπτική τηνλοποίηση της εσωτερικής αγοράς (ΕΕ L 395 της 30.12.1989).

(2) COM(2001)452 τελικό (έκθεση)· ΕΕ C 304 E της 30.10.2001 (προτάσεις).